Carla del Ponte u Beogradu. 19/7/02 - 2002-07-19
Ratko Mladić još nije uhapšen, a ne zna se kad` će.
Neuobičajeno tajanstveno je protekla današnja radna poseta glavnog tužioca Haškog tribunala Carle Del Ponte Beogradu. Svi susreti sa zvaničnicima odvijali su se iza strogo zatvorenih vrata za novinare. Izveštači su imali muke da utvrde sa kim se sve susrele gospodja Del Ponte u ekspresnoj poseti jugoslovenskoj prestonici. Na kraju izvesno je sagovornici su bili srpski premijer Zoran Djindjić, republički ministar unutrašnjih poslova Dušan Mihajlović, kao i ministar inostranih poslova i šef Nacionalnog saveta za saradnju sa Haškim tribunalom Goran Svilanović. Nije, medjutim, posve jasno šta je bila tema tih razgovora. Posle sastanka sa Svilanovićem do javnosti je stiglo saopštenje koje nije odgoentnulo šta je povod tajanstvenosti. U njemu je rečeno da je na dnevnom redu bilo unapredjenje saradnje. Pomenuto je hapšenje begunaca, ali je ostalo nejasno na koga se to tačno odnosi. Konstatovano je opredeljenje za ubrzavanje postupka privodejnja optuženih da bi ima se sudilo u Hagu. Navedena je i ocena ministra Svilanovića da je posle donošenja Zakona o saradnji sa Tribunalom, napravljen značajan napredak poglavito zahvaljujući angažavanju Jugoslavije. Miran ton saopštenja i kratka opaska gospodje Del Ponte da je dolazak u Beograd zapravo bio rutinski radni susret potpuno odudara od tajnovitosti koja ga je pratila, a još više od najave posete da Carla Del Ponte zna adresu bivšeg komandanta Vojske Republike Srpske, Ratka Mladića na kojoj se krije u Srbiji i to 'pod zaštitom jugoslovenskih vlasti...' Upravo taj detalj je potvrdila portparol Tužilaštva Florance Hartmann pre polaska za Beograd, izbegavši da kaže bilo šta još, izuzev da će poseta trajati samo nekoliko časova. Ovo drugo se pokazalo tačno, a za izričitu tvrdnju o adresi nema pouzdanih informacija. Taj raskorak najavljenog i tajnovitost u kome je sam dogadaj protekao dozvoljava nagadjanje da se 'nešto valja, iza brda.' Nema, medjutim, izričitog odgovora na pitanje da je Carala Del Ponte svojim domaćinim donela adresu jednog od dvojice najtraženijih haških optuženika. Uz to novinari nisu videli da je ministar Mihajlović nekud išao sa gospodjom Del Ponte, pa mogu da zaključe da ni ministar nije učinio kako je juče najavi, kada je rekao "...ako donese adresu, možemo zajedno otići da vidimo ko na njoj živi..." To što nisu nikud išli ne dokazuje da adresa nije stigla. Upitana za skorašnje hapšenje generala Mladića gospodja Del Ponte je odgovorila:'Nadam se...' Nije, medjutim, objasnila na čemu počiva ta nada. Neuobičajena tajanstevnost otud golica maštu i izaziva podozrenje da ipak poseta nije bila samo rutinska. Za Glas Amerike iz Beograda Branislav Boškov